જે રાજપૂત રાજાઓએ આજના ડાબેરી અને સ્યૂડો-સેક્યુલર લોકોની જેમ શાંતિ મેળવવા અકબરની આધીનતા સ્વીકારી લીધી તેમને રાણા પ્રતાપનો સંદેશ હતો કે ધર્મથી પતિત, આદર્શોથી ભ્રષ્ટ અને માતૃભૂમિના હિતથી વિમુખ થઇને શાંતિ મેળવવાની કોશિશ માણસથી એની સ્વતંત્રતા છીનવી લે છે અને સ્વતંત્રતાની કિંમતે મળેલી શાંતિ શાંતિ નહીં, કાયરતા છે. સ્વતંત્રતા જ મનુષ્યનું સ્વાભિમાન છે. અને સ્વાભિમાન ગુમાવીને કોઇ શાંતિ મેળવી શકાતી નથી. આમ, મહારાણા પ્રતાપના સંઘર્ષે પરાજીત હિંદુ માનસને સ્વતંત્રતાની કિંમત સમજાવી અને સ્વાધીનતાના એવા મૂળ રોપ્યા કે જે આગળ જતાં શિવાજી અને બાજીરાવ પહેલાના સમયમાં વટવૃક્ષ બનીને બહાર આવ્યા.